b'\n_START_ARTICLE_\nJoan Montserrat i Archs\n_START_SECTION_\nEstudis\n_START_PARAGRAPH_\nEstudi\xc3\xa0 arquitectura i ci\xc3\xa8ncies, i va aprendre el llat\xc3\xad, el grec, l\'\xc3\xa0rab, l\'hebreu, l\'angl\xc3\xa8s, el franc\xc3\xa8s i l\'alemany._NEWLINE_Es llicenci\xc3\xa0 en medicina, a Barcelona, l\'any 1873. Durant els seus estudis treballava a la farm\xc3\xa0cia Ferrer, de la Pla\xc3\xa7a del Pi, de Barcelona.\n_START_SECTION_\nActivitat professional i cient\xc3\xadfica\n_START_PARAGRAPH_\nFou col\xc2\xb7laborador de Marian Aguil\xc3\xb3 en l\'\xc3\xa0mbit de la filologia, de Joan Vilanova en la seva obra "Creaci\xc3\xb2n. Historia Natural", i d\'Antoni Cipri\xc3\xa0 Costa pel que fa a la flora de Catalunya._NEWLINE_Obtingu\xc3\xa9 la pla\xc3\xa7a de metge municipal, per oposici\xc3\xb3._NEWLINE_Fou responsable del butllet\xc3\xad metereol\xc3\xb2gic de "La Renaixensa"._NEWLINE_El 1884 es despla\xc3\xa7\xc3\xa0 a Marsella, per enc\xc3\xa0rrec de l\'Ajuntament de Barcelona, per a estudiar el c\xc3\xb2lera, on va emportar-s\'hi a Jaume Ferran, amb qui l\'unia una estreta amistat, qui arran d\'aquesta expedici\xc3\xb3 va crear una vacuna contra dita malaltia. El 1885, per enc\xc3\xa0rrec tamb\xc3\xa9 del municipi, feu un estudi de les aig\xc3\xbces potables de Barcelona._NEWLINE_Fou un defensor de l\'\xc3\xbas del microscopi per a la investigaci\xc3\xb3 histol\xc3\xb2gica i bot\xc3\xa0nica._NEWLINE_Col\xc2\xb7labor\xc3\xa0 a la publicaci\xc3\xb3 Archivos de Cirug\xc3\xada, gr\xc3\xa0cies a la seva amistat amb el metge Josep de Letamendi.\n_START_SECTION_\nActivitat liter\xc3\xa0ria i human\xc3\xadstica\n_START_PARAGRAPH_\nFou membre del Consisori dels Jocs Florals i cofundador de la societat La Jove Catalunya. En la pol\xc3\xa8mica ling\xc3\xbc\xc3\xadstica sorgida en el si dels Jocs Florals el 1875, s\'aline\xc3\xa0 amb les tesis de Marian Aguil\xc3\xb3._NEWLINE_En el Primer Congr\xc3\xa9s Catalanista, fou partidari de les tesis d\'\xc3\x80ngel Guimer\xc3\xa0 i s\'enfront\xc3\xa0 amb Valent\xc3\xad Almirall. _NEWLINE_Fou col\xc2\xb7laborador de les publicacions "La Renaixensa", "La Ilustraci\xc3\xb3 Catalana", el "Calendari Catal\xc3\xa0" i "Lo Gay Saber"._NEWLINE_Fou Vicecanceller general del Felibritge, essent nomenat "Felibre Majorau".\n_START_SECTION_\nC\xc3\xa0rrecs acad\xc3\xa8mics\n_START_PARAGRAPH_\nSecretari de la Societat Bot\xc3\xa0nica Barcelonesa (1872)._NEWLINE_President de la Reial Acad\xc3\xa8mia de Ci\xc3\xa8ncies i Arts de Barcelona (1888-1990)\n_START_SECTION_\nObres\n_START_PARAGRAPH_\nUna versi\xc3\xb3 seva, en catal\xc3\xa0, de les "Odes Mess\xc3\xa8niques", de Tirteu, fou premiada a Montpeller, el 1878._NEWLINE_Col\xc2\xb7labor\xc3\xa0, amb poesies seves, a l\'almanac del "Calendari Catal\xc3\xa0" (anys 1868, 1869, 1871 i 1879), a "Lo Gay Saber" (1868), "Archivos de Cirug\xc3\xada", "Los Ni\xc3\xb1os" i "Memorias de la Real Academia de Ciencias Naturales y Artes"._NEWLINE_Tradu\xc3\xad al catal\xc3\xa0 el poema er\xc3\xb2tic "Los Petons de Joan Segon" de l\'holand\xc3\xa8s Joan de Nicolau.\n_START_SECTION_\nTraducci\xc3\xb3 de la Il\xc3\xadada\n_START_PARAGRAPH_\nMontserrat i Archs tradu\xc3\xad al catal\xc3\xa0 la Il\xc3\xadada, en prosa, si b\xc3\xa9 nom\xc3\xa9s n\'ha pervingut part del Cant XVIII.'